Dina Manfredini

Dina Manfredini (4. huhtikuuta 1897 Italia – 17. joulukuuta 2012 Iowa) oli italialais-amerikkalainen henkilö, josta tuli kahdeksi viikoksi maailman vanhin ihminen Besse Cooperin kuoltua 4. joulukuuta 2012. Manfredini kuoli 115 vuoden ja 257 päivän iässä 17. joulukuuta 2012.

Hän syntyi Italiassa Pievepelagossa, Emilia-Romagnassa ja hän muutti Yhdysvaltoihin Iowaan vuonna 1920 aviomiehensä kanssa. Toisessa maailmansodassa Manfredini työskenteli ammustehtaassa. Hänestä tuli Italian vanhin ihminen Venere Pizzinaton kuoltua 2. elokuuta 2011 ja vanhimmaksi elänyt italialainen 13. joulukuuta 2011. Manfredini oli myös toiseksi viimeinen vahvistettu elossa oleva henkilö, joka on syntynyt vuonna 1897.

Manfredinin jälkeen maailman vanhin elossa oleva ihminen oli japanilainen Jiroemon Kimura.

Lähteet

Maailman vanhimmat henkilöt
Yli 110-vuotiaiksi eläneet italialaiset
Yli 110-vuotiaiksi eläneet yhdysvaltalaiset
Vuonna 1897 syntyneet
Vuonna 2012 kuolleet